stanford-oval/wikipedia huggingface dataset:
ฟ้ารุ่ง ชารีรักษ์

| ฟ้ารุ่ง ชารีรักษ์ |
| --- | --- |

สารนิเทศภูมิหลัง
เกิด: 16 พฤษภาคม พ.ศ. 2517  จังหวัดอุบลราชธานี ประเทศไทย
เสียชีวิต: 24 สิงหาคม พ.ศ. 2543 (26 ปี)  แคลิฟอร์เนีย สหรัฐอเมริกา
อาชีพ: นักแสดง, นางแบบ, พิธีกร
ปีที่แสดง: พ.ศ. 2535 - 2543
ThaiFilmDb
ฟ้ารุ่ง ชารีรักษ์ (16 พฤษภาคม พ.ศ. 2517 - 24 สิงหาคม พ.ศ. 2543) ชื่อเล่น "ฟอว์น" มีความหมายว่า "กวาง" แต่ผู้คนมักเรียกชื่อเล่นของเธอในนามว่า น้ำฝน
ประวัติ

น้ำฝน เป็นลูกครึ่งไทย- อเมริกัน บิดาเป็นทหารผ่านศึกชาวอเมริกันชื่อ "แฟรงก์ ไวท์" ส่วนมารดาเป็นชาวไทยชื่อ "หงส์" เกิดที่ประเทศไทย จังหวัดอุบลราชธานี แต่ย้ายไปอาศัยและเติบโตที่แอลเอ ประเทศสหรัฐอเมริกา อันเป็นบ้านเกิดเมืองนอนของคุณพ่อ จบการศึกษาทันตแพทย์ที่ University California Riverside
ด้านการประกวดนางงามคุณน้ำฝนเคยมีผลงานการประกวด ธิดาโดม 2531 และรางวัลชนะเลิศอันดับ 1 มิสไทยแลนด์ยูเอสเอ 2534 จนกระทั่งเธอได้เข้าร่วมการประกวดนางสาวไทยประจำปี 2535 ปีเดียวกับอรอนงค์ ปัญญาวงศ์ ได้รองอันดับ 3 ต่อมาในปี พ.ศ. 2539 มีผลงานละครเรื่อง สันติบาล และดำเนินงานเป็นพิธีกร ไนท์ตี้ไนท์ วาไรตี้
การเสียชีวิต

ชีวิตในเส้นทางบันเทิงของเธอกำลังรุ่งโรจน์ แต่แล้วก็มีเหตุการณ์ไม่คาดฝันเกิดขึ้นกับชีวิตเธอ เมื่อหนังสือพิมพ์ทุกฉบับในประเทศไทยลงข่าวการฆ่าตัวตายของเธอในวันที่ 24 ส.ค. 2543 ด้วยการใช้อาวุธปืนปลิดชีพตนเอง ในเวลาประมาณ 5 ทุ่มเศษที่สหรัฐอเมริกา หรือประมาณ 11.00 น. เวลาตามประเทศไทย ที่บ้านเลขที่ 24681 แพรททีเชียคอร์ท โมริโน วัลเลย์ ริเวอร์ไซด์ เคาน์ตี รัฐแคลิฟอร์เนีย ของนายแฟรงก์และนางหงส์ ไวท์ พ่อและแม่ของเธอเอง สภาพศพนอนหงายอยู่บนที่นอนมีหมอนปิดใบหน้า สภาพศพมีบาดแผลถูกจ่อยิงผ่านหมอนทะลุเข้าปาก 1 นัด คมกระสุนทะลุออกท้ายทอยไปฝังอยู่ในฟูกที่นอนข้างศพ เจ้าหน้าที่พบอาวุธปืนไม่เปิดเผยขนาดตกอยู่ 1 กระบอก ทราบว่าเป็นของนายแฟรงก์ ผู้เป็นบิดา บนโต๊ะเครื่องแป้ง เจ้าหน้าที่พบจดหมายลาตายเขียนถึงบิดามารดา แต่เนื้อความในจดหมายไม่ได้รับการเปิดเผย โดยเจ้าหน้าที่ได้ตรวจยึดไว้เป็นหลักฐาน ข่าวการตายของเธอสร้างความตื่นตระหนกต่อผู้ที่ได้ทราบข่าวถึงกับเรียกได้ว่า เป็นข่าว "ช็อกวงการ" เลยทีเดียว หลากหลายกระแสเกี่ยวกับสาเหตุการตายของเธอ พรั่งพรูออกมาจากแหล่งข่าวต่างๆ ทั้งข่าวที่อ้างว่าเธอเกี่ยวข้องกับยาเสพติดหรือปัญหาชู้สาว สุดท้ายคดีนี้เจ้าหน้าที่ FBI ของสหรัฐฯ ก็ออกมาเปิดสาเหตุว่า "การถูกคุกคามจากมาเฟียเมืองไทยและข่มขู่จะทำร้ายพ่อแม่ เนื่องจากเธอไปล่วงรู้ถึงเครือข่ายของขบวนการค้ายาเสพติด จนกระทั่งถูกบีบคั้นจนทนไม่ไหว ต้องคิดสั้นด้วยการปลิดชีพตัวเองด้วยอาวุธปืน
ผลงาน > ละครโทรทัศน์

สันติบาล แสดงคู่กับ ไมเคิล พูพาร์ท ทางช่อง 5 (2539)
ผลงาน > พิธีกร

ไนท์ตี้ไนท์ วาไรตี้
แหล่งข้อมูลอื่น

เรื่องราวการจากไปอันคลุมเครือของอดีตรองนางสาวไทย "ฟ้ารุ่ง ชารีรักษ์"
เดช บุญ-หลง

| เดช บุญ-หลงม> ป.ช., ม.ว.ม., ท.ภ. |
| --- | --- |


รัฐมนตรีว่าการกระทรวงแรงงานและสวัสดิการสังคม
ดำรงตำแหน่ง 17 กุมภาพันธ์ พ.ศ. 2544 – 3 ตุลาคม พ.ศ. 2545
นายกรัฐมนตรี: ทักษิณ ชินวัตร
ก่อนหน้า: ประชา พรหมนอก
ถัดไป: สุวัจน์ ลิปตพัลลภ
รองนายกรัฐมนตรี
ดำรงตำแหน่ง 17 กุมภาพันธ์ พ.ศ. 2544 – 11 มีนาคม พ.ศ. 2548
นายกรัฐมนตรี: ทักษิณ ชินวัตร
เลขาธิการนายกรัฐมนตรี
ดำรงตำแหน่ง 25 กรกฎาคม พ.ศ. 2538 – 24 พฤศจิกายน พ.ศ. 2539
นายกรัฐมนตรี: บรรหาร ศิลปอาชา
ก่อนหน้า: ธวัช วิชัยดิษฐ
ถัดไป: บุญชง วีสมหมาย
รัฐมนตรีช่วยว่าการกระทรวงคมนาคม
ดำรงตำแหน่ง 17 ธันวาคม พ.ศ. 2537 – 13 กรกฎาคม พ.ศ. 2538
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 8 มกราคม พ.ศ. 2473 อำเภอปากพลี จังหวัดนครนายก ประเทศสยาม
เสียชีวิต: 19 สิงหาคม พ.ศ. 2553 (80 ปี) กรุงเทพมหานคร  ประเทศไทย
พรรคการเมือง: ชาติไทย (2517–2535, 2538–2550) ชาติพัฒนา (2535–2538)

เดช บุญ-หลง (8 มกราคม พ.ศ. 2473 – 19 สิงหาคม พ.ศ. 2553) อดีตรองนายกรัฐมนตรี อดีตรัฐมนตรีว่าการกระทรวงแรงงานและสวัสดิการสังคม อดีตรัฐมนตรีช่วยว่าการกระทรวงคมนาคม อดีตเลขาธิการนายกรัฐมนตรี (บรรหาร ศิลปอาชา) อดีตที่ปรึกษานายกรัฐมนตรี (สุจินดา คราประยูร)
ประวัติ

เดช เกิดเมื่อวันที่ 8 มกราคม พ.ศ. 2473 ที่อำเภอปากพลี จังหวัดนครนายก เป็นบุตรของขุนเจริญราษฎร์บริบาล กับนางเปรี้ยว บุญ-หลง สำเร็จการศึกษาจากคณะนิติศาสตร์ มหาวิทยาลัยธรรมศาสตร์ ในปี พ.ศ. 2495มีบุตรชายชื่อ นายสัญญา บุญ-หลงนายกองค์การบริหารส่วนจังหวัดสระบุรี
การทำงาน

หลังจากจบการศึกษา นายเดช บุญ-หลง ได้ประกอบธุรกิจบริษัท อุตสาหกรรมทอผ้าไทย จำกัด และเป็นศาสตราจารย์พิเศษ ประจำวิทยาลัยเทคโนโลยีและอาชีวศึกษา ต่อมาในปี พ.ศ. 2532 ได้รับแต่งตั้งเป็นสมาชิกวุฒิสภา และได้รับแต่งตั้งเป็นที่ปรึกษานายกรัฐมนตรี (พลเอกสุจินดา คราประยูร)
เข้าสู่แวดวงการเมือง ในปี พ.ศ. 2517 ด้วยการเป็นหนึ่งในผู้ร่วมก่อตั้งพรรคชาติไทย โดยมีตำแหน่งเป็นเหรัญญิกพรรค และได้รับการเลือกตั้งเป็นสมาชิกสภาผู้แทนราษฎรจังหวัดนครนายก ครั้งแรก ในเดือนมีนาคม พ.ศ. 2535
ต่อมาในปี พ.ศ. 2537 ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนายชวน หลีกภัย
ในปี พ.ศ. 2538 ได้รับการแต่งตั้งเป็นเลขาธิการนายกรัฐมนตรี (นายบรรหาร ศิลปอาชา) ต่อจากนั้นในการเลือกตั้ง พ.ศ. 2544 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรชาติไทย และในรัฐบาลของ พ.ต.ท.ทักษิณ ชินวัตร ได้รับตำแหน่งรองนายกรัฐมนตรี และรัฐมนตรีว่าการกระทรวงแรงงานและสวัสดิการสังคม
ต่อมาในการเลือกตั้งสมาชิกวุฒิสภา พ.ศ. 2549 นายเดช บุญ-หลง ได้รับการเลือกตั้งเป็นสมาชิกวุฒิสภา จังหวัดนครนายก ด้วยคะแนน 32,375 คะแนน
เสียชีวิต

นายเดช บุญ-หลง ต้องพักรักษาตัวด้วยโรคลิ่มเลือดอุดตันในสมองเป็นเวลากว่า 4 ปี และถึงแก่อนิจกรรมเมื่อวันที่ 19 สิงหาคม พ.ศ. 2553 สิริอายุได้ 80 ปี มีพิธีพระราชทานเพลิงศพเมื่อวันที่ 27 พฤศจิกายน พ.ศ. 2553 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2533 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2538 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 2 ทุติยดิเรกคุณาภรณ์ (ท.ภ.)
วิวรรธนไชย ณ กาฬสินธุ์

| วิวรรธนไชย ณ กาฬสินธุ์ม> ป.ช., ม.ว.ม..ข้อมูลส่วนบุคคล |
| --- | --- |
เกิด: วิวัฒนไชย ณ กาฬสินธุ์ 13 ตุลาคม พ.ศ. 2494 (73 ปี) อำเภอกมลาไสย จังหวัดกาฬสินธุ์ ประเทศไทย
พรรคการเมือง: ชาติประชาธิปไตย  (2525–2527) กิจสังคม (2527–2537) นำไทย (2537–2539) ประชาธิปัตย์ (2539–2540) ไทยรักไทย (2541–2550) พลังประชาชน (2550–2551) แทนคุณแผ่นดิน (2551–2553) เพื่อไทย (2553–ปัจจุบัน)
คู่สมรส: วรัญญา ณ กาฬสินธุ์ (หย่า)

วิวรรธนไชย ณ กาฬสินธุ์ (เกิด 13 ตุลาคม พ.ศ. 2494) อดีตสมาชิกสภาผู้แทนราษฎรจังหวัดกาฬสินธุ์ และอดีตสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย ปัจจุบันสังกัดพรรคเพื่อไทย
ประวัติ

วิวรรธนไชย ณ กาฬสินธุ์  มีชื่อเล่นว่า "ลีโอ" เกิดเมื่อวันที่ 13 ตุลาคม พ.ศ. 2494 เป็นบุตรของนายประพิศ กับนางบุญไล้ ณ กาฬสินธุ์  สำเร็จการศึกษาระดับปริญญาตรี การศึกษาบัณฑิต (กศ.บ.) จากมหาวิทยาลัยมหาสารคาม สมรสและหย่ากับนางวรัญญา ณ กาฬสินธุ์
วิวรรธนไชย ณ กาฬสินธุ์  สืบเชื้อสายเจ้านายหัวเมืองอิสานตั้งแต่สมัยตอนต้นรัตนโกสินทร์  ท้าวโสมพะมิตร หรือ เจ้าโสมพะมิตร เจ้าเมืองกาฬสินธุ์ ต้นตระกูล ณ กาฬสินธุ์
การทำงาน > รับราชการ

วิวรรธนไชย เคยรับราชการครูและเคยดำรงตำแหน่งครูใหญ่โรงเรียนหนองแสงวิทยาเสริม อำเภอสมเด็จ จังหวัดกาฬสินธุ์ เคยเป็นประธานชมรมครูประถมภาคตะวันออกเฉียงเหนือ ประธานชมรมสมาพันธ์สมาคมครูประถมศึกษาแห่งประเทศไทย และเป็นกรรมการองค์การครูโลก ต่อมาในปี พ.ศ. 2525 ได้โอนมารับราชการในตำแหน่งนักประชาสงเคราะห์ กรมประชาสงเคราะห์ กระทรวงมหาดไทย และเป็นหัวหน้าชุด ปจว.กอ.รมน.จังหวัดกาฬสินธุ์
การทำงาน > งานการเมือง

วิวรรธนไชย เป็นสมาชิกสภาผู้แทนราษฎร ได้รับเลือกตั้งหลายสมัย ซึ่งในปี พ.ศ. 2535 เขาได้ปฏิเสธข้อเสนอของพรรคกิจสังคมให้ดำรงตำแหน่งรัฐมนตรี และในการเลือกตั้ง พ.ศ. 2544 ได้รับเลือกตั้งเป็น ส.ส.แบบบัญชีรายชื่อ สังกัดพรรคไทยรักไทย
ต่อมาในปี พ.ศ. 2550 ได้ย้ายออกจากพรรคพลังประชาชน เพื่อไปก่อตั้งพรรคแทนคุณแผ่นดินอีสาน เนื่องจากนายวิวรรธนไชยอ้างว่า นายสมัคร สุนทรเวช หัวหน้าพรรคพลังประชาชน ได้เคยพูดจาดูถูกคนอีสานไว้ในอดีต จึงไม่อาจยอมรับได้
การทำงาน > งานการเมือง > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดกาฬสินธุ์ สังกัดพรรคชาติประชาธิปไตย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดกาฬสินธุ์ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดกาฬสินธุ์ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดกาฬสินธุ์ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดกาฬสินธุ์ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ระบบบัญชีรายชื่อ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ระบบบัญชีรายชื่อ สังกัดพรรคไทยรักไทย
เครื่องราชอิสริยาภรณ์

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2527 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
สำนักวิชาทันตแพทยศาสตร์ มหาวิทยาลัยแม่ฟ้าหลวง

| --- | --- |
School of Dentistry, Mae Fah Luang University

ชื่อย่อ: DENT / MFU.
คติพจน์: "เป็นสถาบันทางทันตแพทยศาสตร์ชั้นนำแห่งอนุภูมิภาคลุ่มแม่น้ำโขง"
สถาปนา: 22 มีนาคม พ.ศ. 2555 (12 ปี)
คณบดี: ผู้ช่วยศาสตราจารย์ (พิเศษ) ทันตแพทย์ ไพศาล กังวลกิจ
ที่อยู่: 365 หมู่ 12 ตำบลนางแล อำเภอเมืองเชียงราย จังหวัดเชียงราย 57100
สี:   สีม่วง
สถานปฏิบัติ: คลินิกทันตกรรม สำนักวิชาทันตแพทยศาสตร์ มหาวิทยาลัยแม่ฟ้าหลวง
เว็บไซต์: สำนักวิชาแพทยศาสตร์ มหาวิทยาลัยแม่ฟ้าหลวง
สำนักวิชาทันตแพทยศาสตร์ มหาวิทยาลัยแม่ฟ้าหลวง (อังกฤษ: School of Dentistry, Mae Fah Luang University) จัดตั้งเมื่อวันที่ 22 มีนาคม พ.ศ. 2555 นับเป็นสำนักวิชาลำดับที่ 12 ของมหาวิทยาลัยแม่ฟ้าหลวง และเป็นสำนักวิชาทันตแพทยศาสตร์ที่จัดตั้งขึ้นเป็นลำดับที่ 12 ของประเทศไทย
ประวัติ

สำนักวิชาทันตแพทยศาสตร์ มหาวิทยาลัยแม่ฟ้าหลวง จัดตั้งเมื่อวันที่ 22 มีนาคม พ.ศ. 2555 ในฐานะที่เป็นมหาวิทยาลัยที่จัดตั้งขึ้นเพื่อเป็นอนุสรณ์แห่งความจงรักภักดีของปวงชนชาวไทยที่มีต่อสมเด็จพระศรีนครินทราบรมราชชนนี เพื่อสืบสานพระราชปณิธาน ในการ “ปลูกป่า สร้างคน” ดังนั้น เพื่อสืบสานพระราชปณิธานของพระองค์ “พระมารดาแห่งการทันตแพทย์ไทย” ในการพัฒนาคุณภาพชีวิตของประชาชนที่ด้อยโอกาสที่อยู่ในพื้นที่ห่างไกล และเพื่อสนองพระราชปณิธาน “ให้ปวงประชามีฟันดี”
มหาวิทยาลัยแม่ฟ้าหลวง ได้มีโครงการจัดตั้งสำนักวิชาทันตแพทยศาสตร์ มหาวิทยาลัยแม่ฟ้าหลวง โดยมีวัตถุประสงค์แต่แรกเริ่มเพื่อผลิตทันตแพทย์แนวใหม่ โดยการจัดการเรียนการสอนตามแนวคิดการดูแลสุขภาพแบบองค์รวม (Holistic Care) รวมถึง การประสานการจัดการเรียนการสอน และการวิจัยโดยประสานเป็นเครือข่ายระหว่างฝ่ายผลิตและฝ่ายใช้ ตลอดจนภาคเอกชน และมีระบบการศึกษาและการเรียนรู้โดยสอนในลักษณะสองภาษา (Bilingual) แผนอนาคตจัดตั้งคลินิกต้นแบบหรือศูนย์ทางวิชาการที่มีความเชี่ยวชาญเฉพาะทาง และมีเครือข่ายความร่วมมือกับประเทศในกลุ่มอนุภูมิภาคลุ่มแม่น้ำโขง ที่จะสามารถตอบสนองความต้องการของชุมชน พร้อมรองรับการเปิดให้บริการสุขภาพของประชาชนในกลุ่มประเทศอาเซียนในอนาคต ด้วยมาตรฐานการผลิตทันตแพทย์ในระดับสากล โดยจะผลิตทันตแพทย์ท่มีจิตใจรักชุมชน เป็นผู้มีจิตสาธารณะ และสามารถใช้ชีวิตอยู่ในภูมิลำเนาของตนเองได้อย่างยั่งยืน
ตั้งแต่ปลายปี 2560 ทางสำนักวิชาทันตแพทยศาสตร์ มหาวิทยาลัยแม่ฟ้าหลวงได้เปิด “คลินิกทันตกรรม สำนักวิชาทันตแพทยศาสตร์ มหาวิทยาลัยแม่ฟ้าหลวง” ซึ่งในปัจจุบันคลินิกทันตกรรมได้ย้ายที่ทำการแห่งใหม่มายัง อาคารสำนักวิชาทันตแพทยศาสตร์ ศูนย์การแพทย์มหาวิทยาลัยแม่ฟ้าหลวง เพื่อรองรับการเรียนการสอนทั้งภาคทฤษฎี ภาคปฏิบัติ และภาคปฏิบัติการคลินิกทันตกรรม ซึ่งคลินิกแห่งนี้เป็นทั้งสถานฝึกอบรม วิจัย และปฏิบัติงานของทันตแพทย์ นักศึกษาทันตแพทย์ นักเรียนผู้ช่วยทันตแพทย์ รวมทั้งบุคลากรด้านทันตสาธารณสุข  นอกจากนี้คลินิกทันตกรรมยังเปิดให้บริการแบบครบวงจรสำหรับบุคคลทั่วไป ทั้งการให้คำปรึกษา ส่งเสริม ป้องกัน บำบัดรักษา และฟื้นฟูเกี่ยวกับปัญหาทางด้านสุขภาพช่องปาก โดยมีนักศึกษาทันตแพทย์ ทำการตรวจรักษา ภายใต้การดูแลอย่างใกล้ชิดของอาจารย์ทันตแพทย์ โดยมีแนวคิดใหม่คือ ดูแลผู้ป่วยด้วยหัวใจ ให้การรักษาแบบองค์รวม ด้วยค่าบริการแบบเป็นมิตร
หน่วยงาน

สำนักวิชาทันตแพทยศาสตร์ มหาวิทยาลัยแม่ฟ้าหลวง
คลินิกทันตกรรม สำนักวิชาแพทยศาสตร์ มหาวิทยาลัยแม่ฟ้าหลวง
โครงการทันตกรรมบรมราชชนนี
หลักสูตรการศึกษา

ปัจจุบัน สำนักวิชาทันตแพทยศาสตร์ มหาวิทยาลัยแม่ฟ้าหลวง เปิดทำการเรียนการสอนในสาขาวิชาดังต่อไปนี้
| หลักสูตรที่เปิดสอนในสำนักวิชาทันตแพทยศาสตร์ มหาวิทยาลัยแม่ฟ้าหลวง> ระดับประกาศนียบัตร | หลักสูตรที่เปิดสอนในสำนักวิชาทันตแพทยศาสตร์ มหาวิทยาลัยแม่ฟ้าหลวง> ระดับปริญญาบัณฑิต |
| --- | --- |
หลักสูตรประกาศนียบัตร ประกาศนียบัตรผู้ช่วยทันตแพทย์: หลักสูตรทันแพทยศาสตรบัณฑิต (ทพ.บ.)  สาขาวิชาทันตแพทยศาสตร์
โครงการทันตกรรมบรมราชชนนี

สภามหาวิทยาลัยแม่ฟ้าหลวงในการประชุม ครั้งที่ 2/2553 เมื่อวันที่ 10 มีนาคม 2553 มีมติให้ความเห็นชอบโครงการทันตกรรมเพื่อช่วยเหลือ ผู้ยากไร้ ซึ่งมีปัญหาสุขภาพฟันและโรคในช่องปาก และมหาวิทยาลัยแม่ฟ้าหลวง ได้ดำเนินการขอพระราชทานชื่อโครงการเพื่อความเป็นสิริมงคลแก่การดำเนินโครงการ พระบาทสมเด็จพระเจ้าอยู่หัว ภูมิพลอดุลยเดช (รัชกาลที่ 9) ทรงพระกรุณาโปรดเกล้าฯ พระราชทานชื่อโครงการดังกล่าวว่า "โครงการทันตกรรมบรมราชชนนี" ตั้งแต่วันที่ 30 พฤศจิกายน 2553 โครงการทันตกรรมบรมราชชนนี เป็นหน่วยงานหนึ่งของสำนักวิชาทันตแพทยศาสตร์ มหาวิทยาลัยแม่ฟ้าหลวง โดยมีเจตนารมณ์ ความตั้งใจ และความร่วมมือ เพื่อสืบสานพระราชปณิธานสมเด็จพระศรีนครินทราบรมราชชนนี พระมารดาแห่งการทันตแพทย์ไทย ซึ่งพระองค์มีพระราชปณิธานช่วยเหลือประชาชนที่อยู่ในถิ่นห่างไกล ทุรกันดารไม่สามารถเข้าถึงการรับบริการทางทันตกรรมและโรคในช่องปาก
รายนามคณบดี

| 0 | 1 | 2 |
| --- | --- | --- |
ทำเนียบคณบดีสำนักวิชาทันตแพทยศาสตร์ มหาวิทยาลัยแม่ฟ้าหลวง
|  รายนามคณบดี |  ระยะเวลาในการดำรงตำแหน่ง   |  |
| 1. รองศาสตราจารย์ ทันตแพทย์ สัมพันธ์ ศรีสุวรรณ | พ.ศ. 2556 - 2557 |  |
| 2. รองศาสตราจารย์ ทันตแพทย์ ทะนง ฉัตรอุทัย | พ.ศ. 2557 - 2559 |  |
| 3. อาจารย์ ทันตแพทย์ ดร.ณรงค์ ลุมพิกานนท์ | พ.ศ. 2559 - 2563 |  |
| 4. ผู้ช่วยศาสตราจารย์ (พิเศษ) ทันตแพทย์ไพศาล กังวลกิจ | พ.ศ. 2563 - ปัจจุบัน |  |
คลินิกทันตกรรม สำนักวิชาทันตแพทยศาสตร์ มหาวิทยาลัยแม่ฟ้าหลวง

สำนักวิชาทันตแพทยศาสตร์ มหาวิทยาลัยแม่ฟ้าหลวง ได้จัดตั้งคลินิกทันตกรรม สำนักวิชาทันตแพทยศาสตร์ มหาวิทยาลัยแม่ฟ้าหลวง เพื่อเป็นแหล่งทำการเรียนการสอนภาคปฏิบัติให้แก่นักศึกษาทันตแพทย์ในชั้นคลินิก และเพื่อให้การรักษาทางด้านทันตกรรมแก่ประชาชนทั่วไป โดยตั้งอยู่ทางบริเวณด้านหน้าโรงพยาบาลศูนย์การแพทย์มหาวิทยาลัยแม่ฟ้าหลวง
ดูเพิ่ม

มหาวิทยาลัยแม่ฟ้าหลวง
รายชื่อคณะ วิทยาลัย และสำนักวิชาทันตแพทยศาสตร์ในประเทศไทย
แหล่งข้อมูลอื่น

มหาวิทยาลัยแม่ฟ้าหลวง
สำนักวิชาทันตแพทยศาสตร์ มหาวิทยาลัยแม่ฟ้าหลวง
คลินิกทันตกรรม สำนักวิชาแพทยศาสตร์ มหาวิทยาลัยแม่ฟ้าหลวง
สโมสรนักศึกษาทันตแพทยศาสตร์ มหาวิทยาลัยแม่ฟ้าหลวง
โครงการทันตกรรมบรมราชชนนี
| ด ค กรายชื่อโรงเรียนทันตกรรมในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร |  |
| สถาบันอุดมศึกษา  ในกำกับของรัฐ | ขอนแก่น • จุฬาลงกรณ์ • เชียงใหม่ • ธรรมศาสตร์ • พะเยา • มหิดล • แม่ฟ้าหลวง • ศรีนครินทรวิโรฒ • สงขลานครินทร์ • สุรนารี • วลัยลักษณ์ • ลาดกระบัง |  |
| สถาบันอุดมศึกษาเอกชน | รังสิต • เวสเทิร์น • กรุงเทพธนบุรี • สยาม |  |
รายชื่อ • หมวดหมู่ • โครงการ • สถานีย่อย
สำนักวิชาทันตแพทยศาสตร์ มหาวิทยาลัยแม่ฟ้าหลวง ตั้งอยู่บริเวณด้านหน้าโรงพยาบาลศูนย์การแพทย์มหาวิทยาลัยแม่ฟ้าหลวง
ISO 3166-2:US

ISO 3166-2:US เป็นรายการรหัสสำหรับสหรัฐอเมริกา ในมาตรฐาน ISO 3166-2 ซึ่งเป็นส่วนหนึ่งของมาตรฐาน ISO 3166 เผยแพร่โดยองค์การระหว่างประเทศว่าด้วยการมาตรฐาน (ISO) ซึ่งได้กำหนดรหัสสำหรับชื่อของเขตการปกครองระดับท้องถิ่น (เช่น จังหวัด หรือ รัฐ) และกำหนดรหัสสำหรับทั้งประเทศด้วย ISO 3166-1
ในปัจจุบันสำหรับสหรัฐอเมริกา ISO 3166-2 มีความหมายถึง
50 รัฐ
1 เขต (เขตปกครองโคลัมเบีย เมืองหลวงของสหรัฐอเมริกาหรือรู้จักกันในนาม วอชิงตัน ดี.ซี.)
6 พื้นที่รอบนอก (ประกอบด้วยเกาะเล็กรอบนอกของสหรัฐอเมริกา เป็นกลุ่มของหมู่เกาะเก้ากลุ่ม)
รหัสแต่ละตัวจะแบ่งเป็นสองส่วน ซึ่งคั่นด้วยยติภังค์ (-) ส่วนแรกคือ US ซึ่งเป็นรหัสประเทศตามมาตรฐาน ISO 3166-1 แบบสองอักขระของสหรัฐอเมริกา และส่วนที่สองเป็นตัวอักษร ซึ่งเป็นอักษรย่อทางไปรษณีย์ของแต่ละรัฐ เขตการปกครอง หรือพื้นที่รอบนอก เว้นแต่เกาะเล็กรอบนอกของสหรัฐอเมริกาที่ไม่มีอักษรย่อทางไปรษณีย์
รหัสในปัจจุบัน

| รหัส | ชื่อเขตการปกครอง | หมวดหมู่เขตการปกครอง |
| --- | --- | --- |
| US-AL |  รัฐแอละแบมา | รัฐ |
| US-AK |  รัฐอะแลสกา | รัฐ |
| US-AZ |  รัฐแอริโซนา | รัฐ |
| US-AR |  รัฐอาร์คันซอ | รัฐ |
| US-CA |  รัฐแคลิฟอร์เนีย | รัฐ |
| US-CO |  รัฐโคโลราโด | รัฐ |
| US-CT |  รัฐคอนเนทิคัต | รัฐ |
| US-DE |  รัฐเดลาแวร์ | รัฐ |
| US-FL |  รัฐฟลอริดา | รัฐ |
| US-GA |  รัฐจอร์เจีย | รัฐ |
| US-HI |  รัฐฮาวาย | รัฐ |
| US-ID |  รัฐไอดาโฮ | รัฐ |
| US-IL |  รัฐอิลลินอย | รัฐ |
| US-IN |  รัฐอินดีแอนา | รัฐ |
| US-IA |  รัฐไอโอวา | รัฐ |
| US-KS |  รัฐแคนซัส | รัฐ |
| US-KY |  รัฐเคนทักกี | รัฐ |
| US-LA |  รัฐลุยเซียนา | รัฐ |
| US-ME |  รัฐเมน | รัฐ |
| US-MD |  รัฐแมริแลนด์ | รัฐ |
| US-MA |  รัฐแมสซาชูเซตส์ | รัฐ |
| US-MI |  รัฐมิชิแกน | รัฐ |
| US-MN |  รัฐมินนิโซตา | รัฐ |
| US-MS |  รัฐมิสซิสซิปปี | รัฐ |
| US-MO |  รัฐมิสซูรี | รัฐ |
| US-MT |  รัฐมอนแทนา | รัฐ |
| US-NE |  รัฐเนแบรสกา | รัฐ |
| US-NV |  รัฐเนวาดา | รัฐ |
| US-NH |  รัฐนิวแฮมป์เชอร์ | รัฐ |
| US-NJ |  รัฐนิวเจอร์ซีย์ | รัฐ |
| US-NM |  รัฐนิวเม็กซิโก | รัฐ |
| US-NY |  รัฐนิวยอร์ก | รัฐ |
| US-NC |  รัฐนอร์ทแคโรไลนา | รัฐ |
| US-ND |  รัฐนอร์ทดาโคตา | รัฐ |
| US-OH |  รัฐโอไฮโอ | รัฐ |
| US-OK |  รัฐโอคลาโฮมา | รัฐ |
| US-OR |  รัฐออริกอน | รัฐ |
| US-PA |  รัฐเพนซิลเวเนีย | รัฐ |
| US-RI |  รัฐโรดไอแลนด์ | รัฐ |
| US-SC |  รัฐเซาท์แคโรไลนา | รัฐ |
| US-SD |  รัฐเซาท์ดาโคตา | รัฐ |
| US-TN |  รัฐเทนเนสซี | รัฐ |
| US-TX |  เท็กซัส | รัฐ |
| US-UT |  รัฐยูทาห์ | รัฐ |
| US-VT |  รัฐเวอร์มอนต์ | รัฐ |
| US-VA |  รัฐเวอร์จิเนีย | รัฐ |
| US-WA |  รัฐวอชิงตัน | รัฐ |
| US-WV |  รัฐเวสต์เวอร์จิเนีย | รัฐ |
| US-WI |  รัฐวิสคอนซิน | รัฐ |
| US-WY |  รัฐไวโอมิง | รัฐ |
| US-DC |  วอชิงตัน ดี.ซี. | เขตปกครอง |
| US-AS |  อเมริกันซามัว | พื้นที่รอบนอก |
| US-GU |  กวม | พื้นที่รอบนอก |
| US-MP |  หมู่เกาะนอร์เทิร์นมาเรียนา | พื้นที่รอบนอก |
| US-PR |  ปวยร์โตรีโก | พื้นที่รอบนอก |
| US-UM |  เกาะเล็กรอบนอกของสหรัฐอเมริกา | พื้นที่รอบนอก |
| US-VI |  หมู่เกาะเวอร์จินของสหรัฐ | พื้นที่รอบนอก |
การแบ่งเขตปกครองย่อยใน ISO 3166-1

นอกเหนือจากการแบ่งเขตการปกครองของสหรัฐอเมริกาใน ISO 3166-2 แล้ว พื้นที่รอบนอกยังมีรหัสเรียกขานอย่างเป็นทางการเป็นของตนเองในรหัสประเทศ ISO 3166-1 ด้วย
| รหัส | ชื่อเขตการปกครอง | รหัส 2 อักขระ | รหัส ISO 3166-2 |
| --- | --- | --- | --- |
| US-AS |  อเมริกันซามัว | AS | ISO 3166-2:AS |
| US-GU |  กวม | GU | ISO 3166-2:GU |
| US-MP |  หมู่เกาะนอร์เทิร์นมาเรียนา | MP | ISO 3166-2:MP |
| US-PR |  ปวยร์โตรีโก | PR | ISO 3166-2:PR |
| US-UM |  เกาะเล็กรอบนอกของสหรัฐอเมริกา | UM | ISO 3166-2:UM |
| US-VI |  หมู่เกาะเวอร์จินของสหรัฐ | VI | ISO 3166-2:VI |
แหล่งข้อมูลอื่น

ระบบค้นหาออนไลน์ของไอเอสโอ: US (อังกฤษ)
รัฐขอสหรัฐอเมริกา, Statoids.com (อังกฤษ)
| ด ค กISO 3166 |
| --- | --- |
ISO 3166-1: รหัสประเทศรหัส: alpha-2  alpha-3  numeric
ISO 3166-2: รหัสเขตการปกครองของแต่ละประเทศ:  AD  AE  AF  AG  AI  AL  AM  AO  AQ  AR  AS  AT  AU  AW  AX  AZ  BA  BB  BD  BE  BF  BG  BH  BI  BJ  BL  BM  BN  BO  BR  BS  BT  BV  BW  BY  BZ  CA  CC  CD  CF  CG  CH  CI  CK  CL  CM  CN  CO  CR  CU  CV  CX  CY  CZ  DE  DJ  DK  DM  DO  DZ  EC  EE  EG  EH  ER  ES  ET  FI  FJ  FK  FM  FO  FR  GA  GB  GD  GE  GF  GG  GH  GI  GL  GM  GN  GP  GQ  GR  GS  GT  GU  GW  GY  HK  HM  HN  HR  HT  HU  ID  IE  IL  IM  IN  IO  IQ  IR  IS  IT  JE  JM  JO  JP  KE  KG  KH  KI  KM  KN  KP  KR  KW  KY  KZ  LA  LB  LC  LI  LK  LR  LS  LT  LU  LV  LY  MA  MC  MD  ME  MF  MG  MH  MK  ML  MM  MN  MO  MP  MQ  MR  MS  MT  MU  MV  MW  MX  MY  MZ  NA  NC  NE  NF  NG  NI  NL  NO  NP  NR  NU  NZ  OM  PA  PE  PF  PG  PH  PK  PL  PM  PN  PR  PS  PT  PW  PY  QA  RE  RO  RS  RU  RW  SA  SB  SC  SD  SE  SG  SH  SI  SJ  SK  SL  SM  SN  SO  SR  ST  SV  SY  SZ  TC  TD  TF  TG  TH  TJ  TK  TL (เปลี่ยนไปใช้ TP)  TM  TN  TO  TR  TT  TV  TW  TZ  UA  UG  UM  US  UY  UZ  VA  VC  VE  VG  VI  VN  VU  WF  WS  YE  YT  ZA  ZM  ZW ยกเลิก:  AN  CS (เปลี่ยนไปใช้ YU)
ISO 3166-3:  รหัสสำหรับชื่อที่ใช้เดิมของประเทศ 
แผนที่สหรัฐอเมริกาพร้อมทั้งอักษรย่อของแต่ละรัฐรวมถึงเขตการปกครองโคลัมเบีย
บะหมี่กึ่งสำเร็จรูป

| --- | --- |
บะหมี่กึ่งสำเร็จรูปในรูปกล่อง (แห้ง)
ประเภท: บะหมี่
แหล่งกำเนิด:  ประเทศญี่ปุ่น
ภูมิภาค: เดิมมาจากเอเชียตะวันออก เอเชียตะวันออกเฉียงใต้ และเอเชียใต้ ตอนนี้พบในหลายส่วนของโลก
ผู้สร้างสรรค์: โมโมฟูกุ อันโด
ส่วนผสมหลัก: บะหมี่แห้ง, เครื่องปรุงรส
 ตำราอาหาร: บะหมี่กึ่งสำเร็จรูป   สื่อ: บะหมี่กึ่งสำเร็จรูป
บะหมี่กึ่งสำเร็จรูป คือบะหมี่แห้งที่กึ่งเตรียมทำมาให้แล้ว โดยปกติจะทานเมื่อได้เติมน้ำร้อนประมาณ 3 − 5 นาที ในปัจจุบันได้มีมากมายหลายยี่ห้อ มีทั้งชนิดซอง-ถ้วย และมีรสชาติต่าง ๆ มากมาย ถึงแม้ว่าผู้ผลิตส่วนใหญ่จะมาจากทวีปเอเชีย ไม่ว่า จีน ญี่ปุ่น เวียดนาม ไทย เกาหลี แต่บะหมี่กึ่งสำเร็จรูปมีการนิยมทานกันในยุโรป อเมริกาเหนือ หรืออเมริกาใต้ ในประเทศไทย ชาวไทยมักเรียกกันติดปากว่า มาม่า ตามยี่ห้อของผลิตภัณฑ์ที่คุ้นเคย
ประวัติ

บะหมี่กึ่งสำเร็จรูปถูกคิดค้นขึ้นครั้งแรกโดย โมโมฟุคุ อันโดะ จากบริษัท นิสชิน ฟูดส์ ประเทศญี่ปุ่น โดยได้รับแรงบันดาลใจมาจากสภาพของประเทศในช่วงหลังสงครามโลกครั้งที่ 2 ที่ญี่ปุ่นเป็นฝ่ายพ่ายแพ้สงคราม  และต้องเสียค่าปฏิกรรมสงครามเป็นจำนวนมาก ซึ่งทำให้มีผลกระทบต่อความเป็นอยู่ของประชาชน   จากการที่ได้เห็นชาวญี่ปุ่นต้องเข้าแถวรอรับแจกขนมปังจากรัฐบาล แต่คนเหล่านั้นไม่มีความสุข   โมะโมะฟุคุจึงคิดที่จะหาอาหารที่ชาวญี่ปุ่นสามารถรับประทานได้ในราคาถูกและเป็นที่ชื่นชอบด้วย และพบว่าแท้จริงแล้วคือ ราเม็ง หรือบะหมี่ โมโมฟุคุได้พัฒนากระบวนการผลิตเส้นบะหมี่โดยการทอดและอบแห้งเป็นการถนอมอาหารที่สามารถนำกลับมารับประทานได้อีกครั้งเมื่อเติมน้ำร้อน บะหมี่กึ่งสำเร็จรูปวางจำหน่ายครั้งแรกในโลกที่ประเทศญี่ปุ่นเมือวันที่ 25 สิงหาคม พ.ศ. 2501 ภายใต้เครื่องหมายการค้า "ชิกิง ราเมง" (Chikin Ramen) ราคา 35 เยน จากผลสำรวจชาวญี่ปุ่นในปีพ.ศ. 2543 พบว่าบะหมี่กึ่งสำเร็จรูปเป็นสิ่งคิดค้นที่ดี่ที่สุดในศตวรรษที่ 20 มีบริษัทผู้ผลิตบะหมี่กึ่งสำเร็จรูปเกิดขึ้นอีกมากมายทั้งใน จีน ไทย เวียดนาม อินโดนีเซีย เกาหลีใต้ อเมริกา และวางจำหน่ายไปทั่วโลก เมื่อปี พ.ศ. 2548  สำหรับในประเทศไทยบะหมี่กึ่งสำเร็จรูปถือเป็นตัวชี้วัดทางเศรษฐกิจตัวหนึ่ง เนื่องจากเป็นอาหารที่มีราคาถูกและสามารถหาซื้อรับประทานกันได้ทั่วไป
วิธีการผลิตเส้นบะหมี่

การผลิตจะทำเป็นระบบอุตสาหกรรม โดยนำแป้งสาลีมาคลุกกับส่วนผสมต่าง ๆ ซึ่งขึ้นอยู่กับบะหมี่แต่ละรสชาติ เมื่อได้ที่แล้วนำแป้งเหล่านั้นเข้าเครื่องอัดให้เป็นแผ่น นำไปรีดให้มีขนาดบางประมาณ 0.8 มิลลิเมตร แล้วสไลด์ด้วยมีดสั้นลักษณะเป็นซี่ ๆ จนแป้งกลายเป็นเส้นหยัก ๆ นำไปนึ่งในน้ำเดือด เป่าด้วยลมเย็นก่อนจะนำไปตัดเป็นก้อน
ก้อนบะหมี่ที่มีขนาดพอเหมาะถูกลำเลียงไปราดน้ำซุป จากนั้นเป่าลมให้สะเด็ดน้ำก่อนเรียงใส่บล็อก และนำไปทอดให้เหลืองกรอบ นำบะหมี่ที่ทอดเสร็จแล้วเข้าเครื่องทำความเย็นเพื่อลดอุณหภูมิให้เหมาะสำหรับบรรจุใส่ซอง
วิธีการผลิตเส้นบะหมี่ > รสชาติ

รสของบะหมี่กึ่งสำเร็จรูป จะอยู่ที่เครื่องปรุงโดยนำมาจากอาหารชนิดอื่น ๆ รสที่นิยมจำหน่ายกันเช่น รสหมูสับ รสต้มยำ รสแห้งผัดขี้เมา ขนาดของเส้นจะแตกต่างกันไปตามแต่ผู้ผลิตจะทำให้เป็นรุ่นหรือรูปแบบที่แตกต่างกัน
อันตรายจากการบริโภคมากเกินไป

ในทางโภชนาการ บะหมี่กึ่งสำเร็จรูปมีพลังงานแคลเลอรีสูง มีองค์ประกอบของไขมันอิ่มตัว และโซเดียมสูงมาก ซึ่งทำให้เสี่ยงต่อการเป็นโรคหัวใจ, เบาหวาน และอาการหลอดเลือดในสมองตีบ โดยประเทศที่มีการบริโภคบะหมี่กึ่งสำเร็จรูปมากที่สุดในโลกเมื่อปี พ.ศ. 2554 คือ เกาหลีใต้ ที่มีขายอยู่ทุกมุม แม้กระทั่งสระว่ายน้ำหรือห้องสมุด  เพราะสะดวกต่อการบริโภคและราคาถูก การรับประทานบะหมี่กึ่งสำเร็จรูปมากกว่า 2 ครั้งต่อสัปดาห์จะก่อให้เกิดความบกพร่องของระบบเผาผลาญอาหาร ซึ่งเป็นส่วนประกอบของโรคเบาหวาน และยังทำให้เกิดโรคเบาหวานและหัวใจ โดยเฉพาะในผู้หญิง แต่จะไม่พบในผู้ชาย
ในจีน เมื่อปี พ.ศ. 2556 มีอัตราการบริโภคบะหมี่กึ่งสำเร็จรูปมากถึง 46,000 ล้านห่อ คิดเป็นร้อยละ 44 ของบะหมี่กึ่งสำเร็จรูปซองทั่วโลก เฉลี่ยแล้วคนละ 32 ซองต่อปี แต่ก็ยังเป็นอัตราส่วนน้อยกว่าการบริโภคต่อคนเมื่อเทียบกับเกาหลีใต้, อินโดนีเซีย และญี่ปุ่น   ในปี พ.ศ. 2559 ประเทศที่มีอัตราบริโภคบะหมี่กึ่งสำเร็จรูปมากที่สุดในโลก คือ จีน ด้วยปริมาณ 38,520 ล้านซองหรือถ้วย
แหล่งข้อมูลอื่น

Instant Ramen Home Page เก็บถาวร 2009-05-20 ที่ เวย์แบ็กแมชชีน (by the Japan Convenience Foods Industry Association)
World Instant Noodles Association (WINA) เก็บถาวร 2010-07-04 ที่ เวย์แบ็กแมชชีน
บะหมี่กึ่งสำเร็จรูปพร้อมรับประทาน
ประเทศไทยในเอเชียนเกมส์

| ประเทศไทย ในเอเชียนเกมส์ |
| --- | --- |

รหัสประเทศ: THA
เอ็นโอซี: คณะกรรมการโอลิมปิกแห่งประเทศไทย
เว็บไซต์: www.olympicthai.or.th/eng (ในภาษาอังกฤษและไทย)
เหรียญ อันดับ 7:  ทอง 144 เงิน 189 ทองแดง 311 รวม 644 
การเข้าร่วมในกีฬาฤดูร้อน
1951 1954 1958 1962 1966 1970 1974 1978 1982 1986 1990 1994 1998 2002 2006 2010 2014 2018 2022 2026
การเข้าร่วมในกีฬาฤดูหนาว
1996 1999 2003 2007 2011 2017
ประเทศไทย เข้าร่วมแข่งขันกีฬาเอเชียนเกมส์ตั้งแต่ครั้งแรกที่เอเชี่ยนเกมส์จัดขึ้นใน เอเชียนเกมส์ 1951 ณ กรุงนิวเดลี ประเทศอินเดีย โดยเข้าร่วมการแข่งขันทุกครั้ง ซึ่งไทยได้รับเหรียญรางวัลครั้งแรก ในการแข่งขันครั้งที่ 3 เอเชียนเกมส์ 1958 ณ กรุงโตเกียว ประเทศญี่ปุ่น และได้รับเหรียญทองครั้งแรก ในการแข่งขันครั้งที่ 4 เอเชียนเกมส์ 1962 ณ กรุงจาการ์ตา ประเทศอินโดนีเซีย